Corythosaurus

**Corythosaurus** je bio rod hadrosaurida iz perioda gornje krede, prije 77 do 76,5 milijuna godina. Nastanjivao je današnju Sjevernu Ameriku. Njegov naziv znači "gušter s kacigom", od Grčkog *κορυθως*/*korythos* - "kaciga" i *σαυρος*/*sauros* - "gušter"; tako je nazvan prema obliku krijeste na glavi, koja je podsjećala na kacige korintskih vojnika.

## Otkriće i vrste
 
Barnum Brown je otkrio prvog primjerka 1912. godine kod rijeke Red Deer (Alberta, Kanada). Osim što su pronađene gotovo sve kosti, taj primjerak je bio poseban i po tome što je očuvano dosta njegove kože. Kanadski brod *Mount Temple* je 1916. godine prenosio dva primjerka iz današnjeg Dinosaur Provincial Parka (Alberta, Kanada) u Britaniju. Potopio ga je njemački brod SMS ''Möwe'', poslavši njegov teret star 75 milijuna godina na dno Sjevernog Atlantika, gdje se i danas nalazi.

U početku je opisano sedam vrsta, uključujući i *C. casaurius*, *C. bicristatus*, *C. brevicristatus*, *C. excavatus*, *C. frontalis* i *C. intermedius*. Peter Dodson je 1975. godine istražio razlike kod lubanja i krijesti raznih vrsta lambeosaurina. Otkrio je da su njihova veličina i oblik bili povezani sa spolom i starosti životinje. Sada je priznata samo jedna vrsta, *C. casuarius*.

## Klasifikacija
*Corythosaurus* se klasificira kao hadrosaurid i pripadnik potporodice Lambeosaurinae. U srodstvu je sa ostalim hadrosaurima kao što su *[[Hypacrosaurus]]*, *[[Lambeosaurus]]* i *[[Olorotitan]]*, i sa svima (osim sa rodom *[[Olorotitan]]*) dijeli izgled lubanje i krijeste. Međutim, nedavna istraživanja su zaključila da su *[[Olorotitan]]* i *Corythosaurus* po srodstvu najbliži, mada nemaju mnogo zajedničkih osobina lubanje, za razliku od drugih lambeosaura.

## Paleobiologija
 

*Corythosaurus* je težio 4 tone i dostizao dužinu od oko 10 metara, od njuške do repa. Kao i drugi hadrosauridi, imao je bezub kljun, a u zadnjem dijelu čeljusti nalazila se skupina od stotine malenih zuba koji su se međusobno preklapali. Koristio ih je da zdrobi i samelje biljke i oni su se konstantno nadomještali.

Pronađeno je preko 20 lubanja ovog dinosaura. Kao i ostali lambeosauri, imao je visoku koštanu krijestu na glavi, u kojoj su se nalazili izduženi nosni kanali. Ti nosni kanali su se širili u krijestu, prvo u odvojene džepove sa strane, a onda u jednu komoru i u dišni sistem.

Bilo kakvo njegovo glasanje prolazilo bi kroz te komore i vjerojatno postalo glasnije. Znanstvenici smatraju da je *Corythosaurus* možda mogao stvarati glasne, niskofrekventne krike "Kao vjetar ili limeni instrument." Ti zvukovi su možda služili i za upozoravanje drugih *Corythosaurusa* da je grabežljivac u blizini, ili za signaliziranje da je pronađena velika količina hrane na nekom području.

Nekada se smatralo da je taj dinosaur pretežno živio u vodi, na osnovu njegovih prstiju koji su bili povezani kožom. Međutim, poslije je otkriveno da je ta koža zapravo umanjivala sposobnost kretanja u vodi, kao i kod mnogih današnjih sisara.

Njegovi fosili pronađeni su u gornjoj formaciji Oldman i donjoj formaciji Dinosaur Park u Kanadi.

Usporedba između koštanih prstenova u očima *Corythosaurusa* i današnjih ptica pokazala je da su oni bili aktivni tijekom dana u kratkim intervalima.

## Paleobiogeografija
Thomas M. Lehman je primijetio da *Corythosaurus* nije otkriven izvan područja južne Alberte, mada on spada u najčešće dinosaure svog doba koji su živjeli na tom prostoru. Veliki biljožderi, koji su živjeli u Sjevernoj Americi tijekom kasne krede, imali su "zapanjujuće malenu geografsku rasprostranjenost", iako su bili veliki i vrlo mobilni. Ta ograničena rasprostranjenost je u jakom kontrastu sa situacijom kod današnjih sisara, a naročito kod velikih biljoždera čiji se region "obično ... prostire preko cijelog jednog kontinenta."

## Fusnote

## Izvori
* 
* Dinosaurs in the Deep 
* 
* Dodson, Peter & Britt, Brooks & Carpenter, Kenneth & Forster, Catherine A. & Gillette, David D. & Norell, Mark A. & Olshevsky, George & Parrish, J. Michael & Weishampel, David B. *The Age of Dinosaurs*. Publications International, LTD. p. 137. .
* 
* Lehman, T. M., 2001, Late Cretaceous dinosaur provinciality: In: Mesozoic Vertebrate Life, edited by Tanke, D. H., and Carpenter, K., Indiana University Press, pp. 310-328.
* 

## Vanjske veze

* Potonuli ostaci dinosaura